Diari Oficial de la Generalitat Valenciana


Sumari del DOGV 3695, del 24-02-2000 (2000/1113)

ACORD de 21 de desembre de 1999, de la Comissió Territorial d'Urbanisme de València, relatiu al pla especial de delimitació complementària de terrenys de patrimoni públic de sòl per als accessos al polígon industrial La Contienda de Siete Aguas.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3695

Data del DOGV
:   24-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1113


Data del document
:   21-12-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Siete Aguas
    * pla d'urbanisme

ACORD de 21 de desembre de 1999, de la Comissió Territorial d'Urbanisme de València, relatiu al pla especial de delimitació complementària de terrenys de patrimoni públic de sòl per als accessos al polígon industrial La Contienda de Siete Aguas. [2000/F1113]
  
Vist l'expedient remés per l'Ajuntament de Siete Aguas referit al pla especial de delimitació complementària de terrenys de patrimoni públic de sòl per als accessos al polígon industrial La Contienda, i de conformitat amb els següents:
  
Antecedents de fet
  
Primer. El projecte es tramita per via d'urgència d'acord amb allò que s'ha estipulat en l'article 43 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU). Se sotmeté a informació pública mitjançant un acord de la Comissió de Govern, en la sessió del dia 22 de juliol de 1999, i, després del pertinent període d'informació pública (publicat en el DOGV núm. 3.572, de 31 d'agost de 1999, i en el diari Las Provincias del dia 2 d'agost de 1999), en el qual es presentà una al·legació, l'aprovà provisionalment el Ple de l'ajuntament, en la sessió del dia 1 d'octubre de 1999.
  
Segon. El projecte consta de memòria, annex amb la relació de béns i drets i plans.
  
Tercer. La Comissió Territorial d'Urbanisme de València, en la sessió del dia 27 d'abril de 1999, aprovà definitivament el pla especial per a la reserva de terrenys de patrimoni públic de sòl al municipi de Siete Aguas. En la mateixa sessió, també s'aprovaren l'homologació i el pla parcial del polígon industrial La Contienda.
  
En el quart dels fonaments de dret del primer dels citats acords, s'indicava el següent: «En l'expedient relatiu a l'homologació i el pla parcial, que s'analitza en aquesta mateixa sessió de la comissió, s'ha arribat a una solució adequada per als accessos a l'actuació. Aquesta solució implica una ampliació de l'àmbit del pla especial per a incloure els terrenys necessaris per a l'execució del nou accés plantejat. Per qüestions de celeritat procedimental, s'ha optat per tramitar un expedient complementari del pla especial que incloga aqueixos nous terrenys, de manera que no es paralitze la tramitació del pla especial».
  
Quart. L'objecte del present pla especial és la delimitació d'un àmbit per a la constitució de patrimoni públic de sòl amb el fi de resoldre els accessos al polígon industrial La Contienda. Els dits accessos consisteixen en la reforma del nuc d'enllaç de l'autopista A-3 denominat també La Contienda, per a permetre les connexions viàries des de València i cap a València.
  
Cinqué. La Demarcació de Carreteres de l'Estat del Ministeri de Foment emeté informe, en data 14 de setembre de 1999, en el qual s'indica el següent:
  
«1. Els terrenys de domini públic estatal són imprescriptibles, inembargables i inalienables, cosa per la qual aquest servei entén que no poden ser objecte d'expropiació per part de l'ajuntament.
  
2. L'objecte de l'expedient d'expropiació iniciat per l'Ajuntament de Siete Aguas és disposar dels terrenys necessaris per a completar els ramals de l'enllaç de la A-3 situat en el punt quilomètric 302.
  
3. L'autorització per a la modificació de l'enllaç esmentat competeix al director general de Carreteres. En la dita autorització, si s'aprova, s'inclou el permís per a ocupar els terrenys de domini públic necessaris».
  
Sisé. Siete Aguas té les normes subsidiàries aprovades definitivament per la Comissió Territorial d'Urbanisme en data 28 de juny de 1988.
  
Seté. La Comissió Informativa de la Comissió Territorial d'Urbanisme de València, en la sessió del 14 de desembre de 1999, emeté informe relatiu al projecte que ens ocupa, i es compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb allò que s'ha establit en els articles 38 i 43, per remissió del 55.1, de la LRAU.
  
Segon. La documentació està completa, a l'efecte del compliment d'allò que s'ha preceptuat en l'article 27 de la LRAU.
  
Tercer. Es compleixen els requisits especificats en l'article 99 de la LRAU referent als patrimonis públics de sòl.
  
Quart. Ha de considerar-se allò que s'ha indicat en l'informe de la Demarcació de Carreteres de l'Estat del Ministeri de Foment, de manera que els terrenys de domini públic estatal no s'inclouran en l'expedient expropiatori.
  
Cinqué. Les determinacions contingudes en el pla es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Sisé. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans especials de municipis de menys de 50.000 habitants, de conformitat amb allò que s'ha disposat en l'article 38.3, per remissió de l'article 55.1, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió del 21 de desembre de 1999, acorda aprovar definitivament el pla especial de delimitació complementària de terrenys de patrimoni públic de sòl per als accessos al polígon industrial La Contienda del municipi de Siete Aguas.
  
Contra la present resolució, que no posa fi a la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 21 de desembre de 1999.- El secretari de la Comissió Territorial d'Urbanisme: José Manuel Palau Navarro.